เรื่องร้องเรียน: ขยะแบบนี้ต้องเสียเงิน 200 บาท ค่าเก็บขยะด้วยหรือครับ ถ้าไม่จ่ายเจ้าหน้าที่ไม่เก็บ รบกวนสอบถาม ถ้าต้องเสียจะได้จ่าย
การดำเนินการของเจ้าหน้าที่: ฝ่ายรักษาความสะอาด เขตบางนา ขอเรียนผู้แจ้งว่า ขยะตามรูปเป็นขยะชิ้นใหญ่ ซึ่งรถเก็บขนมูลฝอยเป็นรถแบบอัดมูลฝอย ซึ่งไม่สามารถอัดขยะชนิดแบบนี้ได้และอาจทำให้รถเกิดความเสียหายเนื่องจากรถเก็บขนมูลฝอยเป็นรถเช่าของบริษัทเอกชน และทางฝ่ายรักษาความสะอาด ไม่อนุญาติให้พนักงานเก็บขนมูลฝอย เรียกค่าจัดเก็บ หรืออัดขยะประเภทชิ้นใหญ่ใส่ไปในรถ เด็ดขาด ดังนั้น ถ้าผู้แจ้งมีความประสงค์จะทิ้งขยะชิ้นใหญ่ สามารถใส่รถส่วนตัว และนำมาทิ้งที่จุดรวมขยะชิ้นใหญ่ สำนักงานเขตบางนาได้เลยครับ ไม่เสียค่าใช้จ่ายใดๆทั้งสิ้น สามารถโทรแจ้งความประสงค์ในการนำขยะชิ้นใหญ่มาทิ้งได้ทุกวัน และนำขยะขยะชิ้นใหญ่มาส่งได้ทุกวันเสาร์และวันอาทิตย์ ตั้งแต่เวลา 08.00-16.00 น. โทร 02-1735269 (ฝ่ายรักษาความสะอาดและสวนสสาธารณะ) จะมีพนักงานรอรับขยะชิ้นใหญ่อยู่ครับ
ความเห็นของผู้แจ้ง: เรียกรับเงืนไม่งั้นจะทราบได้ไงว่ามีการเรียก 200 บาท ถึงได้ถามไง
พื้นที่: แขวงบางนาเหนือ เขตบางนา กรุงเทพมหานคร